מאט סורום

מת'יו ויליאם "מאט" סורום (נולד ב- 19 בנובמבר 1960) הוא מתופף אמריקאי. התפרסם בעיקר כמתופף של להקת ההארד רוק Guns N' Roses, בין השנים 1997–1990, איתה הקליט 3 אלבומים. בנוסף, היה חבר ב"סופרגרופ" ולווט ריבולבר לצד חברי להקת Guns N' Roses לשעבר (דאז), סלאש ודאף מק'אגן. בעבר, ניגן סורום בלהקות The Cult ו- Y Kant Tori Read. לאחר שהשתתף באלבום של להקת הסינת'פופ Y Kant Tori Read, הצטרף סורום ל- The Cult לסיבוב הופעות למען קידום אלבומם הרביעי. במהלכו נחשף לחבר להקת Guns N' Roses - סלאש, וכך הצטרף ללהקה בשנת 1990 והחליף את המתופף דאז, סטיבן אדלר. בזמן היותו בלהקת Guns N' Roses, השתתף סורום בפרויקטים צדדים, ביניהם - Slash's Snakepit ו- Neurotic Outsiders. בשנת 2012, נכנס סורום אל "היכל התהילה של הרוק אנד רול" כחבר בלהקת גאנז אנד רוזס. סורום נולד בשם מת'יו ויליאם סורום ב-19 בנובמבר 1960 באזור לא מוכרז במחוז אורנג' אשר בקליפורניה (מאוחר יותר הפך לעיר מישן וייחו). הוא החל לתופף לאחר שצפה ברינגו סטאר מופיע עם הביטלס בתוכנית "המופע של אד סאליבן" בשנת 1964. מאוחר יותר הושפע ממתופפים שונים נוספים, ביניהם איאן פייס מלהקת דיפ פרפל ורוג'ר טיילור מלהקת קווין. בשנותיו הראשונות בתיכון, סורום היווה חלק בתזמורת הצועדת של מישן וייחו, כמתופף. בשנת 1975, התחיל בקריירה בעירו כמוזיקאי מקומי. הוא הקים את להקתו הראשונה, "Prophecy", אשר קיימה הופעות רבות בתיכונים - כל הדרך להוליווד, שם בשנת 1977 החלה לנגן במועדונים. מאוחר יותר עזב סורום את להקתו והופיע עם להקות שונות בהוליווד, בברים ובמועדונים. בשנת 1988, הצטרף סורום ללהקת Y Kant Tori Read (בהובלת הסולנית, טורי איימוס) והקליט עמה אלבום בכורה (שמו של האלבום, כשם הלהקה). בשנת 1989, חבר סורום לסיבוב הופעותיה של להקת The Cult, למען קידום אלבומם הרביעי, Sonic Temple. בשנת 1989, צפה גיטריסט להקת גאנז אנד רוזס, סלאש, בסורום בסיבוב ההופעות של להקתו. לא עבר זמן רב וסורום הצטרף ללהקה בשנת 1990, כמחליף של המתופף דאז - סטיבן אדלר. עם להקת גאנז אנד רוזס, הקליט סורום מספר אלבומים: Use Your Illusion I, Use Your Illusion II (לא כולל השיר "Civil War", אשר הוקלט עם סטיבן אדלר), "The Spaghetti Incident?", בנוסף לקאבר ל- "Sympathy for the Devil" של להקת הרולינג סטונז וחלק גדול מהאלבום החי "Live Era '87–'93". סורום השתתף בסיבוב ההופעות של הלהקה בין השנים 1993–1991, אשר נשא את שם האלבום - Use Your Illusion ותופף ב-194 הופעות, לקהל של 7 מיליון מעריצים בסה"כ. בשנת 1995, הקים סורום, עם סלאש וגילבי קלארק (מחליפו של הגיטריסט איזי סטראדלין בסיבוב הופעותיהם ב-1991), את הפרויקט הצדדי "Slash's Snakepit" וניגן באלבום הבכורה של הלהקה - It's Five O'Clock Somewhere. באותה שנה, הקים סורום את להקת Neurotic Outsiders, לציד חברו ללהקת Guns N' Roses, הבאסיסט דאף מק'אגן ובשנת 1996 הוציאו את האלבום היחיד ללהקה, Neurotic Outsiders . ג'ון טיילור (מ- "דוראן דוראן") וסטיב ג'ונס (מ- "סקס פיסטולס") השתתפו גם הם באלבום. בשנת 1997, פוטר סורום מ-Guns N' Roses על ידי סולן הלהקה אקסל רוז, לאחר ויכוח ביניהם בנושא השארת הגיטריסט פול טוביאס בלהקה. בשנת 1998, הוציא סורום קלטת ללימוד תופים, בשם: "Drum Licks and Tricks from the Rock n Roll Jungle". בשנת 2001, חזר ללהקת The Cult והשתתף באלבומם, "Beyond Good And Evil". באפריל 2006, חידש סורום את יחסיו עם אקסל רוז, כ-9 שנים לאחר שעזב את להקת גאנז אנד רוזס. בשנת 1999, התאחד סורום עם סלאש ודאף מק'אגן לקידום סרט עצמאי בשם "Soundman". כאשר הבינו שהכימיה ביניהם נשארה, החליטו חברי גאנז אנד רוזס לשעבר להקים להקה חדשה, סופרגרופ, בשם ולווט ריבולבר (יחד עם סולן להקת סטון טמפל פיילוטס, סקוט ווילנד). ב-2004 הוציאו את אלבום הבכורה, "Contraband" ובדצמבר 2005 פתחו בסיבוב הופעות בינלאומי. לאחר שלקחו פסק זמן מהלהקה בשנת 2006, חזרו בדצמבר באותה שנה להקליט את אלבומם השני, "Libertad", אשר יצא לאור ביולי 2007. סורום הופיע עם הלהקה עד אשר ווילנד פרש ממנה, באפריל 2008. ב-12 באוקטובר 2013 נשא סורום. בראיון בשנת 2014, הצהיר סורום כי הוא צמחוני. אלבומי סולו Hollywood Zen ‏(2004) Stratosphere‏ (2014) עם Y Kant Tori Read Y Kant Tori Read‏ (1988) עם Guns N' Roses Use Your Illusion I ‏(1991) Use Your Illusion II‏ (1991) "The Spaghetti Incident?"‏ (1993) עם Slash's Snakepit It's Five O'Clock Somewhere‏ (1995) עם Neurotic Outsiders Neurotic Outsiders‏ (1996) עם The Cult Beyond Good and Evil‏ (2001) עם Velvet Revolver Contraband‏ (2004) Libertad ‏(2007) מדיה וקבצים בנושא מאט סורום בוויקישיתוף אתר האינטרנט הרשמי של מאט סורום מאט סורום, סרטונים בערוץ היוטיוב מאט סורום, במסד הנתונים הקולנועיים IMDb (באנגלית) מאט סורום, באתר Last.fm (באנגלית) מאט סורום, באתר AllMusic (באנגלית) מאט סורום, באתר MusicBrainz (באנגלית) מאט סורום, אמן באתר Encyclopedia Metallum (באנגלית) מאט סורום, באתר Discogs (באנגלית) מאט סורום, באתר Songkick (באנגלית) Guns N' Roses Biography | The Rock and Roll Hall of Fame and Museum, Rockhall.com, ‏2012 SEVEN QUESTIONS with Matt Sorum of The Cult, Lawrence Journal-World, ‏28 ביוני 2001 GUNS N' ROSES ALUMS SAY SHOW NO BIG DEAL, mtv.com, ‏28 בינואר 1999 Matt Sorum Marries Ace Harper: All the Wedding Details!, Usmagazine.com, ‏12 באוקטובר 2013 Interview: Matt Sorum, Rock's Go-To Drummer, Flexes Songwriter and Guitar Chops on Solo Album, radio.com, ‏20 ביוני 2014